xunta pola defensa de la llingua
#000000
Archivu de la categoría ‘Softastur’
#000001
En Softastur tamos arguyosos de notificavos que dende güei, yá podéis esfrutar de Firefox n’asturianu nel smartphone. Porque la to llingua identifícate y faite visible na rede.
#000002
Los usuarios de smartphones Android ya iOS, tiénenla disponible nes sos respeutives tiendes d’aplicaciones.
#000003
Pa ello, namái baxa Firefox dende Google Play (p’Android v5.0+) o App Store (iOS 9).
Tamién pues facelo dende estes páxines web:
#000004
Pa versiones menores de la v5.0, baxa ya instala esta apk oficial (Si escueyes esta opción, la propia apk anuévase automáticamente cuando ye preciso y nun has anovala dende Google Play 😉 )
#000005
En tolos casos, tendrás que dir a los axustes del to smartphone, y na configuración, camudar la llingua a Asturianu. Nel casu d’iPhone:
#000006
Dende Softastur, a toos, munches gracies.
#000007
Nun va muncho acabábamos l’artículu sobro’l CLDR con esta frase:
#000011
Dende yá, la llingua asturiana ta incluyida en Windows y tamién nos iphone. Esto nun quier dicir que Windows o iphone vayan tar traducíos na nuesa llingua. Eso depende de les compañíes. Pero ye un primer pasu pa otres munches coses.
#000012
La primer de les noticies (habrá más) ye que l’asturianu acaba d’incluyise ente les más de 800 llingües que sofita la fonte Noto de Google, y que’l nome Noto vien de «no more tofu». Tofu ye’l nome que se da a esos cuadros qu’apaecen cuando’l sistema nun tien la lletra afayadiza pa un testu; les persones que lleven tiempu escribiendo n’ordenadores alcordaránse de cuando nun se podía escribir la «ñ», la «ç» o les lletres con acentu. Más recién, esos cuadrinos apaecíen al escribir la ḷḷ o la ḥ n’asturianu.
#000013
¿Por qué apaecen esos cuadros? Básicamente, porque la fonte seleicionada pa la pantalla o la impresora nun tien el glifu (el trazu) d’esa lletra y nun sabe qué representar. La solución, naturalmente, ye que la fonte contenga esi glifu, pero... resulta qu’hai más de 110.000 d’esos caráuteres pa les llingües del mundu. Dende les llingües de los pueblos canadienses a les del sur d’Asia; del árabe al cirílicu, o del tifinagh bereber al chinu tolos caráuteres necesiten tar representaos na fonte pa poder vese o imprentase.
#000015
Equí ye onde intervién el CLDR: cuando se pide l’alta d’una llingua nel estándar Unicode hai qu’apurrir el conxuntu de caráuteres qu’usa esa llingua (ver un exemplu), y a partir d’ehí ye posible incluyila ente les que sofita una fonte determinada, o incluir el sofitu d’una llingua nesa fonte (nel casu del asturianu, val con añadir los glifos Ḷ, ḷ, Ḥ y ḥ al alfabetu llatín enantáu (el qu’incluye la ñ y les lletres con tilde) pa tener encontu completu pa la nuesa llingua.
#000016
Nel so momentu costó incluir eses lletres nel CLDR por un bloquéu causáu por una gramática antigua, y que necesitó la intervención de l’Academia de la Llingua y Xuan Xosé Sánchez Vicente pa igualo; pero’l trabayu foi granible y agora, pali que pali, vamos metiendo la nuesa llingua nos distintos sistemes.
#000017
Pero nesti mundu de les teunoloxíes, eso ye’l pasáu. Siguimos camín del futuru.
#000018
Ruempi la muria llingüística con Mitzuli
#000020
Dientro’l públicu asturfalante siempres hebo la necesidá de cuntar con ferramientes de traducción afayadices que o nun se sabía qu’esistíen, o nun yeren práutiques d’usar nun preséu móvil o tableta. Güei Softastur ta arguyosa d’espublizar la traducción de Mitzuli.
#000021
Mitzuli ye un traductor llibre y de baldre col que podrás traducir con munches pareyes de llingües, que nel nuesu casu (pel momentu) llimítense a Asturianu <-> Español. Esta aplicación furrula gracies a otros proyeutos llibres como Apertium (ufre’l motor de traducción pa munches pareyes de llingües y el qu’usa Eslema), Tesseract (ufre reconocencia visual de caráuteres), ente otros. Amás los moos de traducción que sofita l’aplicación van dende introducción de testu fasta llectura de traducciones ensin escaecemos de traducción visual.
#000022
Llamentablemente y nesti momentu, la nuesa llingua entá nun sofita nin la reconocencia de voz nin la traducción pela cámara, namái introducción de testu magar qu’esto nun futuru puea camudar. Sicasí, Mitzuli al tar basáu n’otros proyeutos llibres y ser tamién llibre, pues collaborar pa iguar la situación y amestar la compatibilidá d’asturianu nes estayes que falten.
#000023
Ensin dubies, Mitzuli ye la meyor aplicación de traducción que tenemos pa la nuesa llingua (y munches otres) inorada en cuasi tolos proyeutos comerciales. Si quies saber más y necesites baxar yá esta aplicación, pues visitar la páxina web de Mitzuli
#000024
Güei ye’l día de Telegram n’asturianu y ye que dempués de más d’un añu, (y dellos meses ensin anovar tresnando esti anovamientu), tamos arguyosos d’anunciar que yá podéis baxalu dende la Play Store. ¡Algamémoslo, collacios!
#000026
La competencia ha rindise, nós tamos equí porque naguamos pola privacidá nos nuesos preseos y tamos na revolución. La competencia nun va poder con nós y sabéislo.
#000028
Arriendes d’eso, tamos arguyosos tamién d’espublizar los paquetes de pegadielles qu’apocayá anunciamos per Twitter y que de xuru van prestavos milenta. Les opciones pa instalos son, primir en caún los enllaces dende’l restolador del movil y dempués escoyer l’apertura de les URL con Telegram, darréu Telegram amosarávos un ventanu cola vista previa de les pegadielles y u namái tienes de primir n’«AMESTAR». Sicasí, si tenéis un collaciu/a que nun ye quien o nun sabe instalar les pegadielles, podéis unvia-y una y dempués dici-y qu’al primir nella va apaece-y un ventanu u namái tien de da-y a «AMESTAR A PEGADIELLES» y dempués n’otru ventanu da-y a «AMESTAR». Por embargu, si dempués d’alloriar coles pegadielles y fartucate d’amestales nun quies nin la metá d’elles, nel menú d’Axustes y na estaya “Mensaxes” tienes una opción nomada “Pegadielles” u podrás xestionar toles tos pegadielles ya incluso poder tamién compartiles dende ehí pente enllaz. ¿Quién dixo que faltaben opciones?
#000029
Y pa finar, nun podemos escaecemos de la bayura, pero bayura de carauterístiques nueves que trai esti anovamientu y que podréis ver na páxina de l’aplicación na Play Store. Por embargu, la páxina vieya u baxabais Telegram va dexar d’ufrir la posibilidá de baxar les versiones vieyes de Telegram n’asturianu, qu’a partir de güei queden ensin sofitu y que dempués d’unos meses van dexar de furrulavos.
#000030
Ensin más dexámosvos esfrutar coles pegadielles y l’anovamientu que marca una dómina nueva en Telegram n’ast. ¡¡¡Esfrutái!
#000031
Más información tocante al anovamientu: 
#000032
 , un serviciu de corréu-e en llingua asturiana.
#000034
Yá va tiempu que disponemos de Thunderbird y del webmail Roundcube en llingua asturiana pa xestionar el nuestru corréu. Lo que vos presentamos agora, ye OpenMailBox, un serviciu de corréu-e coles siguientes carauterístiques:
#000035
capacidá pa interfaz Webmail (Roundcube) y protocolos POP y IMAP.
respeta la to privacidá (fuck NSA!)
nun comparte información con terceros.
cifráu de los correos: la to seguridá, ta dafechu asegurada.
Sirvidor XMPP (compatible con chats como el de Gmail o Facebook)
interfaz en llingua asturiana 😉
#000036
Lo primero que fadremos ye rexistranos y obtener una cuenta, p.ex: .
#000037
Pa rexistranos, entramos na páxina inicial, vamos a la parte d’abaxo del too, y en LANGUAGE escoyemos la llingua que nos preste. (Nota: El procesu de rexistru namái ta disponible n’inglés, francés y español. ) Una vegada rexistrada la cuenta, entramos a ella col nuesu nome d’usuariu y contraseña, (fai clic nes semeyes pa veles en grande)
#000038
El restu, ye como un webmail normal. Mui útil cuando nun tamos nel nuestru Pc y queremos acceder al corréu.
#000040
Por supuestu, como vos diximos, tien serviciu IMAP, esto ye que podéis usalu nel veceru de corréu que más vos preste (recomendámosvos Thunderbird), tanto nel PC como nel smartphone. Los datos pa configuralu, son estos:
#000041
OpenMailBox ye software llibre. Qu’esfrutéis. 😉
#000042
El vienres 14 de marzu...
#000044
LibreOffice 4.2: Rindimientu ya interoperabilidá
#000046
LibreOffice 4.2: enfocáu al rindimientu ya interoperabilidá,
y ameyorando la integración con Microsoft Windows.
#000047
Berlín, 30 de xineru de 2014 – The Document Foundation anuncia LibreOffice 4.2, una nueva versión principal empobinada a usuarios avanzaos, y otru pasu alantre significativu pal meyor conxuntu d’aplicaciones pa ofimática llibre de tolos tiempos. LibreOffice 4.2 presenta un un gran númberu de remociques nel rindimientu ya interoperabilidá dirixíos a tou tipu d’usuarios, pero particularmente pa los usuarios avanzaos y d’empreses. Amás, ta meyor integráu con Microsoft Windows.
#000048
Calc recibió la mayor reforma de códigu dende que se creó, lo que-y da mayores ganancies de rindimientu con grandes datos (especialmente al calcular valores de caxelles y al importar fueyes de cálculu XLSX grandes y complicaes), mentanto qu’un nuevu intérprete de fórmules opcional permite el cálculu masivu en paralelo de les caxelles de fórmules usando la GPU vía OpenCL. Esto último funciona meyor con una Arquitectura de Sistema Heteroxenea (HSA, poles sigles n’inglés) como la nueva APU Kaveri de AMD. La interoperabilidá nes dos direiciones con Microsoft OOXML; particularmente pa DOCX, igual que pal anticuáu RTF, ameyoró considerablemente. Tamién s’amestaron nuevos filtros d’importación pa documentos Abiword y presentaciones Apple Keynote.
#000049
LibreOffice 4.2 ufre dos remociques específicos en Windows pa usuarios empresariales: un diálogu simplificáu d’instalación personalizada qu’evita posibles errores, y la capacidá d’alministrar y bloquiar de mou centralizáu la configuración con Oxetos de Política de Grupos (GPO, poles sigles n’inglés) vía Active Directory. Tolos usuarios benefíciense d’una meyor integración con Windows 7 y 8, coles miniatures de documentos abiertos agrupaes agora por aplicación y una llista de documentos recientes, que s’amuesen dambos na barra de xeres.
#000050
A los usuarios avanzaos de toles plataformes va gusta-yos la flexibilidá de la ventana Configuración pa espertos, que s’amestó na llingüeta Opciones avanzaes. Esta carauterística pue desactivase fácilmente, pa los grandes despliegues y pa usuarios básicos.
#000051
Libreoffice 4.2 ufre una nueva pantalla d’aniciu, con un diseñu más llimpiu que fai meyor usu del espaciu disponible – incluyendo pantalles pequeñes – y amuesa una vista previa de los últimos documentos.
#000052
No que cinca a móviles,Libreoffice agora tien sofitu pa Control Remotu d’Impress pa iOS – amás del Control Remotu d’Impress pa Android yá disponible – que permite la xestión visual del ritmu d’una presentación nel portátil usando la pantalla d’un iPhone o un iPad. Esta app anguaño ta esperando la revisión d’Apple y anunciaráse en cuantes tea disponible na iTunes Store.
#000053
LibreOffice 4.2 ye’l primer conxuntu d’aplicaciones d’ofimática llibres qu’incorpora una nueva función d’accesibilidá pa Windows (basada en IAccessible2) desendolcada por IBM. Pa esta versión considérase esperimental, pero sustituirá a l’anterior accesibilidá basada en Java na siguiente versión principal.
#000054
La Interfaz d’usuariu de Libreoffice sigue recibiendo una llimpieza significativa con un 70% de los diálogos anovaos y munchos axustes de la interfaz distribuíos. Esta versión tamién incluye un guapu tema nuevu d’iconos «planos» – Sifr – y un conxuntu anováu d’estilos de documentu predeterminaos.
#000055
Toles funciones nueves y ameyoraes de LibreOffice 4.2, incluyendo les que nun apaecen equí, tán resumíes nesta páxina web: 
#000056
A principios de febreru, la comunidá de LibreOffice reuniráse nel FOSDEM 2014 en Bruxeles, onde los desendolcadores presentarán na Open Document Editors DevRoom les últimes y más importantes teunoloxíes integraes por Libreoffice, y otros voluntarios alcontraránse con promotores del software llibre nel puestu de LibreOffice.
#000057
Libreoffice ta disponible inmediatamente pa descargar dende l’enllaz siguiente: 
Les estensiones pa Libreoffice tan disponibles nel siguiente enllaz: 
#000059
Sofitu a The Document Foundation
#000060
Los usuarios de LibreOffice, propagandistes del software llibre y miembros de la comunidá puen dar sofitu a The Document Foundation con una donación en El dineru collecháu s’usará pa facer medrar la infraestructura y dar encontu a actividaes publicitaries p’aumentar el conocimientu del proyeutu, tanto a nivel global como a nivel llocal.
#000061
Gracies al trabayu de dalgunos proyeutos de llingua nativa y voluntarios, esta nota de prensa ta disponible n’inglés, n’árabe, neerlandés, francés, gallegu, alemán, italianu, xaponés, portugués brasileñu, esloveno, español y turcu nesta páxina: Nel futuru amestaránse más llingües.
#000062
Dende la páxina web pues consultar dende yá, la Base de Datos dixitalizada de la Toponimia Oficial d’Asturies en mou gráficu y online.
#000065
Con esta ferramienta, queremos ayudar al usuariu a identificar y dir rellacionándose cola Toponimia Oficial d’Asturies, al empar que solucionar dubies tocante al topónimu correutu d’una llocalidá/llugar, o parroquia.
#000066
La páxina ufre visualización per aciu de Google Maps y OpenStreetview, les coordenaes del topónimu consultáu, y el códigu del Nomenclátor. La consulta pue facese por cualquier de los campos (Toponimia derogada, o Toponimia Oficial), y emplegando cualquier parte de la cadena del Topónimu que se quier consultar. Inclúi la toponimia oficial de los 50 conceyos que completaron el procesu de revisión toponímica.
#000067